Eveliis Padar (2023)
**Eveliis Padar** (sündinud 2. oktoobril 1983) on eesti sotsioloog, kodanikuaktivist ja feminist.

Ta on MTÜ Päevad ja Ööd üks asutajatest ning 2014. aastast Kaitseliidu liige.

Haridus
-------

2002. aastal lõpetas ta Tartu Karlova Gümnaasiumi ja 2007. aastal Tartu Ülikooli bakalaureuseõppe riigiteaduste erialal.[*viide?*]

2012. aastal kaitses ta Tartu Ülikoolis hindele *cum laude* sotsioloogia magistritöö, milles uuris samasooliste paaride kooselu regulatsiooni vajalikkust Eestis sihtgruppi kuuluvate naiste perspektiivist. Samal aastal alustas ta Tartu Ülikooli ühiskonnateaduste instituudis doktorantuuri õpinguid.

Erialane tegevus
----------------

Eveliis Padar töötas sotsioloogina 2013–2018 Eesti Kaitseväe Värbamiskeskuses ning alates 2022. aastast Mõttekojas Praxis soolise võrdsuse ja võrdsete võimaluste programmi analüütikuna. Ta kuulus aastatel 2012–2016 Sotsioloogiaüliõpilaste Liidu, MTÜ SÜLEM, juhatusse ning on alates 2014. aastast Eesti Sotsioloogide Liidu liige.[*viide?*]

Poliitiline tegevus
-------------------

2021. aasta kohaliku omavalitsuse volikogu valimistel kandideeris ta Sotsiaaldemokraatliku Erakonna nimekirjas ning sai SDE fraktsiooni asendusliikmeks Tartu Linnavolikogus. 13. jaanuarist 2022 kuni 10. jaanuarini 2023 osales ta Tartu volikogus SDE asendusliikmena ja kuulus volikogu majanduskomisjoni, revisjonikomisjoni ning linna põhimääruskomisjoni.

Eveliis Padar astus Sotsiaaldemokraatliku Erakonda 8. detsembril 2022.[*viide?*]

Ta kandideeris 2023. aasta valimistel Riigikokku, kogus valimisringkonnas nr 10 (Tartu linn) 452 häält ning ei osutunud valituks.

Riigikaitseline tegevus
-----------------------

Eveliis Padar on alates 2020. aastast Kaitseliidu Tartu maleva Akadeemilise malevkonna pealiku abi. Ta on läbinud 2015. aastal Kõrgemad Riigikaitse kursused ja 2020. aastal Kaitseliidu Nooremallohvitseride Kursuse, mille järel talle anti nooremseersandi auaste. [*viide?*]

Tunnustus
---------

* 2020 – Kaitseliidu III klassi teenetemedal[*viide?*]
* 2022 – Tartu linnapea tänukiri Ukraina abistajatele

Ühiskondlik tegevus
-------------------

Eveliis Padar asutas 2021. aastal koos Natalie Metsaga MTÜ Päevad ja Ööd, mille eesmärk on võidelda menstruatsiooniga seotud rahapuudusega ja tagada, et kõikides Eesti koolides oleksid menstruatsioonitarbed tasuta tualettruumides kättesaadavad. MTÜ Päevad ja Ööd eesmärk on seista selle eest, et ükski noor ei jääks kõrvale haridusest ega huvitegevusest ja et ühiskond ning riik toetaks kõiki menstrueerivaid inimesi.

MTÜ loomisele eelnes 8. märtsil 2021 Eveliis Padari ja Natalie Metsa loodud rahvaalgatus, mis kogus 24 tunniga üle 3000 toetusallkirja ja mille eesmärk oli alandada menstruatsioonitarvete käibemaksu Eestis ning pakkuda koolides ja avalikes ruumides tasuta menstruatsioonitabeid. Rahvaalgatuse põhjal loodud pöördumise esitasid Padar ja Mets Riigikogu sotsiaalkomisjonile, kes alagtuse tagasi lükkasid.

2022. aasta märtsist alates on Eveliis Padari töö tulemusel Tartu linna üldhariduskoolides tasuta kättesaadavad menstruatsioonitarbed.

Isiklikku
---------

Eveliis Padar on abielus. Ta on kahe tütre ema.[*viide?*]

Viited
------

1. 1 2  "Eveliis Padar". *Eesti Teaduse Infosüsteem*. Vaadatud 26. veebruaril 2023.
2. ↑  "Eveliis Padar". *Mõttekoda Praxis*. Vaadatud 26. veebruaril 2023.
3. ↑  "Muudatus volikogu koosseisus". *Tartu linnavolikogu koduleht*. 13. jaanuar 2022. Vaadatud 26. veebruaril 2023.
4. ↑  "Muudatus volikogu koosseisus". *Tartu linnavolikogu koduleht*. 10. jaanuar 2023. Originaali arhiivikoopia seisuga 26. veebruar 2023. Vaadatud 26. veebruaril 2023.
5. ↑  Delfi. (2023). Riigikogu valimiste tulemused 2023. Delfi, 6. märts. Kasutatud 12.03.2023,
6. ↑  "Sõjapõgenike aitajad pälvisid tänukirja". *Tartu Postimees*. 20. oktoober 2022. Vaadatud 27. veebruaril 2023.
7. ↑  Anvelt, Kärt (1. juuli 2022). ""Tähesõdade" Luke Skywalker ja tema meeskond varustavad Ukraina lapsi arvutitega". *Eesti Päevaleht*. Vaadatud 27. veebruaril 2023.
8. ↑  "MTÜ Päevad ja Ööd". Veebruar 2023. Originaali arhiivikoopia seisuga 26. veebruar 2023. Vaadatud 27. veebruaril 2023.
9. ↑  Noortele tasuta menstruaaltarvikud rahvaalgatus.ee
10. ↑  "Noortele tasuta menstruaaltarvikud". *Rahvaalgatus.ee*. Veebruar 2023. Vaadatud 27. veebruaril 2023.
11. ↑  Orav, Anna Teele (16. veebruar 2022). "Tartu koolidesse jõuavad tasuta hügieenisidemed". *Eesti Päevaleht*.
12. ↑  Saks, Laura (17. veebruar 2022). "Kuupuhastus kergemaks". *Õhtuleht*. Lk . Vaadatud 27. veebruar 2023.